Bakı metrosunda yeni qatarda problem – Stansiyaya təcili yardım çağırıldı – Ən Son Xəbərlər
Hadisə səhər saatlarında metronun “Koroğlu” stansiyasından “Ulduz” stansiyası istiqamətində hərəkət edən yeni qatarda baş verib.
Qatar “Koroğlu” stansiyasından “Ulduz” stansiyasına hərəkət edərkən tuneldə dayanıb. Bir neçə dəqiqədən sonra hərəkət edən qatar “Nərimanov” stansiyasında yenidən dayanıb. Nəticədə vaqonların birində olan sərnişin qadın özünü pis hiss edib. Stansiyaya təcili tibbi yardım briqadası çağırılaraq qadına yardım göstərilib.
Faktı “Bakı Metropoliteni” QSC-nin mətbuat xidmətinin rəhbəri Bəxtiyar Məmmədov təsdiqləyib.
O bildirib ki, hadisə qatarın qapılarına sərnişin müdaxiləsi nəticəsində baş verib: “Yeni qatarların qapılarını saxlamaq olmaz. Pik saatlar olduğundan sərnişinlər vaqonlardan birinin qapısının bağlanmasına mane olub və nəticədə sistemdə proqram silinib. Proqramın bərpası isə təxminən 2-3 dəqiqə çəkdiyi üçün ümumi xətt intervalında gecikmələr yaranıb.
Hazırda problem həllini tapıb və qatarların intervalı nizamlanır”.
Previous PostSəhiyyə Nazirliyi Tovuzda baş verən qətllə bağlı məlumat yayıb
Next PostAQTA İsmayıllıda baş verən hadisə ilə bağlı işçi qrupu yaradıb